
Otvoreno pismo veleučenomu gospodinu profesoru dr.-u 
A Lobmayeru u Zagrebu. 


Veleučeni gospodine profesore! Vi ste u patriotičkom 
svom maru, da koristite hrvatskomu narodu, dobrostivo 
izpunili moju molbu upravljenu na Vas u mojem privatnom 
pismu od 26. prosinca prošle godine, te 'napisali studiju 
»O higijeni čovječega glasa ili grla«. Ta je studija našla 
vrlo liep odziv, jer ju je nabavilo već mnogo pjevačkih 
društava, a pjevači se njome u velike okoristile.!) 

Uzdajuć se u dobrotu Vaše veleučenosti evo me opet, 
gdje Vas molim, da bi ste mi pomogli riešiti njeko  fizio- 
loško pitanje. Radi se naime o tom, kako postaju u čo- 
vječjem pjevalu (Gesangsorgan) sitniji 1 krupniji glasovi, 
i kojim se dielom pjevala izvodi ta procedura. 

Vi se, veleučeni gospodine, dotakoste već toga pi- 
tanja, u Vašoj prije spomenutoj studiji, držeć se pri tom 
one teorije, koju je izneo na javu god. 1837. fiziolog 


1) Studija »Higijena čovječega glasa« profesora dr. A. Lobmayera 
bila je prvi put štampana u Zagrebu u »Narodnim Novinama«, i to u 
uskrsnom broju god, 1895. Malo zatim izašla je u posebnoj brošurici 
u komisionalnoj nakladi knjižare Kugli i Deutscha u Zagrebu. Knjižica 
stoji 20 novč. 


e 


Ivan Miller. Premda je velika većina fiziologa, liečnika 
(anatoma), akustičara i glasbenih pisaca usvojila Millerovu | 
teoriju, to ipak imade glasbenih teoretika i umjetničkih 
pjevača, koji ne vjeruju u tu teoriju, a medju ove 
spadam i ja. 

Biti će Vam, veleučeni gospodine, po svoj prilici 
poznato, što je Goethe o tom rekao, kako “postaje većina: 
u znanstvenim pitanjima. On veli (u svojim poslovicama u 
prozi): »Nichts ist widerwartiger als die Majoritat in 
wissenschaftlichen Dingen: denn sie besteht aus wenigen 
kraftigen Vorgingern, aus Schelmen die sich accomodiren, 
aus Schwachen die sich assimiliren und der Menge die 
nachtrollt, ohne nur im mindesten zu wissen, was sie will«. 

Ove rieči, koliko se i na prvi mah čini, da su do- 
nekle uvrjedljive, ipak nisu, pošto im uije drugi smisao 
nego taj, da se svi oni, koji nemaju povoda ili volje 
iztraživati koju stvar specijalno, oslanjaju na onoga, koji 
je u dotičnoj struci obće priznan stručnjak. Dakako da 
to drugčije biti i ne može, jer jedan čovjek ne može da 
je u svemu specijalista, ali zato će Goethe ipak pravo 
imati, da obće prihvaćanje koje teorije biva na taj način. 

Ako se dakle ne slažem s tom obće prihvaćenom 
teorijom, to nemojte, veleučeni gospodine, misliti, da to 
činim s toga, što bi rad obratiti na se sveobću pozornost, 
ili što mi je princip svemu oponirati. Ja sam miran i čedan 
čovjek, te ne tražim nikakove slave, već težim jedino za 
tim, da i mi Hrvati nješto doprinesemo obćem glasbenom 
napredku i da ne budemo u svemu i u svačemu samo 
»recipujući« narod, kako nam to, osobito Niemci, o 
spočituju. 

U ime te težnje molim Vas, veleučeni gospodine, da 
otvorite kolo znanstvene diskusije; no molim ujedno i svu 

domaću gospodu fizike, fiziologe, akustičare i sve one 
glasbenike i pjevače, koji se bave glasbenom znanošću, 
da izvole sudjelovati na riešavanju toga pitanja. Stvar je 
dosta važna, da se o njoj zapodjene javna diskusija, te 
da učena gospoda ne žale ni truda ni vremena napisati 
svoje mnienje bilo to u prilog ili u neprilog mojoj teoriji. 

Mi nemamo žalibože znanstvenih dnevnika, osim možda 
»Liečničkoga vjestnika«, u kojima bismo mogli o tom raz- 
pravljati i debatovati, ali redakcija ovoga lista izjavila se 
pripravnom, ustupiti nam u taj smjer nuždan prostor. 

Opazka. Da bude teorija o faktorima, koji sudjeluju 
na proizvadjanju sitnih i krupnih pievnih glasova čovje- 
čega grla, svakomu razumljiva, opisat ću prije, nego što 
svoje mnienje izrečem o raznim teorijama: 1. Dielove pje- 
vala; II. Postanak pievnoga glasa; III. Razne teorije o 
proizvadjanju sitnih i krupnih pievnih glasova i IV. 
Kako postaju pievni prieglasi (Falsett-Tone). 

Razumieva se samo sobom, da fiziolozima i drugoj 
učenoj gospodi ne treba takva opisa, ali pošto ću se često 
morati pozvati na ovaj ili onaj dio pjevala, to nisam mo- 
gao taj opis izostaviti. 


I. Opis pjevala. 


Dielovi pievnoga glasbala ili pjevala jesu dušnik (tra- 
chea, Luftrćhre), grkljan ili gljot (larynx, Kehlkopf), 
glasiljke (ligamenta vocalia, Stimmritzbinder, Stimm- 
binder), zjalica, prociep ili glasilna pukotina (glottis, 
Stimmritze), ogranci dušnika (bronchi, Luftrčhreniste) 
i pluća (pulmones, Lunge). 

Dušnik sastoji od 15—20 hrskavih i pruživih obručića 
(Ringe), koji su u malim razmacima razstavljeni jedan od 
drugoga i iz vana i iz nutra obkoženi tako, da dušnik 

sačinjava ciev. Ova se ciev može skratiti, ako ju stegneš 
a produljiti ako ju rastegneš. Na gornjem kraju cievi du- 
šnika nalaze se četiri pružive vezanke (nabora, Stimm- 
binder), dvie na svakoj strani, a medju njima je prociep 
(pukotina), kroz koju ide zrak ili dah. Ove četiri vezanke 
zovu se glasiljke, a prociep zjalica (Stimmritze). 
Glasiljke namještene su na svakoj strani tako, da je jedna. 
vezanka niža a druga viša. Niže vezanke nješto su šire 
nego više, te se mogu prve jedna k drugoj tako približiti, 
da posvema zatvaraju zjalicu. Niže glasiljke zovu se pra- 
vim a više nepravim glasiljkama. Da se ne bi zaletila 
u dušnik tekućina ili tvrda koja tvar, (kap vode ili mrvica 
kruha), namješten je na zjalici mali duguljasti poklopac 
(Kehldeckel, Luftr&hrendeckel), koji je pričvršćen jednim 
krajem o jezičnu kost (Zungenbein). Kada gutamo jelo ili 
piće spuštajuć ga u jednjak (Schlund, Speiserčhre), za- 
tvara se poklopcem zjalica na dušniku, koji je tik iza 
jednjaka. Na dolnjem kraju dušnika nalaze se ogranci (ko- 
reni), koji sižu u desno i lievo krilo pluća. 

Glasiljke pričvršćene su u grkljanu (gršaku, gljotu, 
Kehlkopf), koji sastoji od četiri hrskavice: od prstena- 
ste hrskavice (cartilago cricoidea, Ringknorpel), od štitne 
hrskavice (cartilago thyreoidea, Schildknorpel), od dvie 
zdjeličaste hrskavice (cartilagines arytaenoideae, Giess- 
becken-, ili Giesskannen:-Knorpel) i od dvie santorin- 
ske hrskavice (cantilagines Santorinianae, Hčdrnchen, ro- 
žići). Štitna hrskavica zove se i jabučica, koju opažamo 
na vratu muškaraca izvana. (Vidi slike na stv. 7. 1 8). 

To je ono glasbalo i govorilo u kojem se tvore 
pievni i govorni glasovi. Ustna 1 nosna šupljina, tvrdo i 
meko nebašce, zubi i usne davaju glasu resonancu. 

I. Postanak pievnoga glasa. 
Kada uz obično udisanje zraka ne govorimo i ne pje- 
vamo, tada su glasiljke nenapete ij jedna od druge pri- 


Nutarnjost grkljana motreć ga od ozgoar i spreda). 

“Snake some. 


a) dušnik; b) ogranci dušnika; c) grkljan. 


lično: razstavljene, a udisani ili uzdisani zrak prolazi uz 
glasiljke posvema tiho. Sprema li se grkljan da proizvede 
glas, tada se napnu zdjeličaste hrskavice obiju glasiljaka 

dolnje se glasiljke približe jedna k drugoj, izbulje se po 
nješto te postaju duljima. U trenutku kada zapjevamo iz- 
tisnemo zrak iz dušnika njekom snagom kroz zjalicu, jer 
svaki glas postaje samo izdisanjem a nikada udisanjem. 
Tako iztureni zrak udari na glasiljke, ove zatrepte, a glas 
zamnieva. Da je treptaj glasiljaka uvjet postanku glasa, 
za to ima neoborivih dokaza. Probušimo li naime na živom 

a) prstenasta brskavica; bb) štitna hrskavica; 'cc) zdjeličasta 
hrskavica; dd) santorinske hrskavice (rožići); ee) neprave glasiljke; 
ff) prave glasiljke; g) zjalica; h) poklopac zjalice. 
čovjeku ili na živoj životinji dušnik izpod glasiljaka, to 
će izlaziti zrak kroz probušine bezzvučno. 

Čovječje pjevalo prispodabljali su stariji i noviji fiziv- 
lozi raznim glasbalima. Tako je Antoin Ferrein u svo- 
joj razpravi »De la Formation de la voix | hommes«') 
prispodabljao glasiljike strunama violine, koje zatrepeću, 
kada*se na njima zagudi, a grkljan, dušnik, ustne i nosne 


1) Ta je razprava štampana u »Memoires de I academie des 
Sciences de Paris«; 1741., pag. 409. 

šupljine prispodabljao je varjači (corpus-om) violine ili ki- 
tare, što no obavljaju resonancu. Liscovius prispodab- 
ljao je čovječje pjevalo svirali !), Savart prispodabljao ga 
orguljskom jezičnom cievlju,?) itd. 


NI. Razne teorije o proizvadjanju sitnih i krupnih 
pievnih glasova. 

Čovječje pjevalo prispodabljalo se zato sada strunilu 
sada svirali ili pak orguljškom cievlju, što su fiziolozi razno 
tumačili tvorbu sitnih i krupnih pievnih glasova. 

Ferreinovu teoriju, da se stvore sitni i krupni 
pievni glasovi, kada se glasiljke više ili manje napinju 
poput struna ili žica, oprovrgnuo je Liscovius činje- 
nicom, da se zjalica proizvodeć krupne glasove razširi, a 
proizvodeć sitne glasove da se suzi. Čim je pako zialica 
šira, tim više mora da su glasiljke napete, dakle duže, 
a čim je zjalica uža, tim da su glasiljke manje napete, 
dakle kraće. Ta činjenica pako protuslovi obćem aku- 
stičuom zakonu, koji kaže, da gole (prazne) strune zamnie- 
vaju tim krupnije, čim su manje napete, a tim sitnije, 
čim su više napete. Uz taj razlog pozivlje se Liscovius 
još i:na to, da je gotovo nemoguće pomisliti, da bi gla- 
siljke — koje su samo 12—18 milimetara duge — mogle 
proizvoditi toliko glasova, koliko ih smažu pjevači, naime 
do dvie 1 pol oktave, te da bi mogle male mišice zdje- 
ličaste hrskavice napinjati glasiljke tako, da zamnievaju 
dvie oktave sitnije, nego što zamnievaju u normalmom 
stanju. Takvom napinjanju treba sile njekolikih stotina ki- 


') Dr. Liscovius (praktični liečnik) »Theorie der Stimme«. Leipzig 
1814. | 

2) Felix Savart »Memoire sur la vox humaine«, u 80. tomu »Me- 
moires de !' academie.., de Paris«; od god. 1825. 

lograma, koji bismo teg morali pričvrstiti na dolnjem 
kraju žice, ili bismo morali imati toliko čvrsti vijak 
(Schraube), te natega drži. Takove pako sile ne možemo 
pripisati nježnim mišicama zdjeličaste hrskavice, koje drže 
glasiljke. S toga došao je Liscovius do zaključka, da sit- 
nina pievnoga glasa ne ovisi o glasiljkama, već o zja- 
lici, veleć da glas postaje tim krupnijim, čim 
se zjalica više razširi, a tim sitnijim, čim se 
više suzi. | 
Cuvier*) misli, da sitnina pievnoga glasa 
«.polježe od onoga zraka, koji se nalazi nad 
glasiljkama u grkljanu do usta. Ovo je mnienje 
takodjer pobijao Liscovius, veleć a) da se može odrezati 
cieli grkljan do zjalice, a da neće zaliha glasova t. j. 
obseg grla (Stimmumfang) ni za jedan glas postati manjem ; 
b) da je dužina kanala od glasiljaka do usana toli mala, 
da se ne može u tom kanalu proizvoditi toliko po sitnini 
raznih glasova, koliko ih umiju pjevači izpjevati, i c) da 
usne nikako ne pomažu sitnini pievnoga glasa, jer čovjek 
može usne složiti i premetati kako hoće, a da se ipak 
sitnina glasa ne promieni. : 
Budarch*?) scieni, da sitnina pievnoga glasa ovisi o 
tom, kako se ciev dušnika suzi i razširi, to jest kako je 
ciev tanja ili deblja. 
oIvan Miller) bivši profesor fiziologije u Berlinu, 
prispodablja čovječje pjevalo jezičnom cievlju u orguljama. 
Dune li zrak iz orguljskog mieha u ciev, te zatrepti li 
jezičac, tada odaje jezičac ako je kratak sitan, a ako je 


I!) Cuvier_»Lecon's d'anatomie comparće«. Tom IV. legon 38. 
Paris 1800. : 

*) Budarch »Physiologie«, III. S. 511—513. Leipzig. 1810. 

*) Joh, Miller »Handbuch der Physiologie«. Berlin. 1837. 

dug krupan glas. Po Milleru jesu čovječja pluća ono, što 
je orguljski mieh, dušnik ono, što je orguljska ciev a gla- 
siljke ono, što je jezičac orguljske cievi. 

On doduše priznaje, da se zjalica suzi uz proizva- 
djanje sitnih glasova, a da se razširi uz proizvadjanje 
krupnih glasova, ali da to nije uzrok glasovne sitnine i 
krupnine — kako Liscovius tvrdi — jer zjalica može biti 
uža ili šira, a da se glas po sitnini ne mienja. Uzrok pro- 
mjene glasovne sitnine jest viša ili manja napetost gla- 
siljaka, t. j. kako postaju kraće ili duže, (kako je to učio 
i Ferrein). : 

Millerovu teoriju prihvatio je dr. Heinrich Haeser 
(praktični liečnik u Jeni) u svom djelu »Die menschliche 
Stimme« (pag. 17, Berlin 1839.); Friedrich Zammi- 
ner u svom djelu »Die Musik und die musikal. Instru- 
mente. Akustik. (pag. 413— 416. Gessen 1855.); dr. C. 
L. Merkel (profesor medicine u Lipskom sveučilištu) u 
svom djelu »Physiologie der menschlichen  Sprache« 
(pag. 21— 23. Leipzig. 1866.); H. Helmholtz (profesor | 
fiziologije u Heidelberžkom sveučilistu) u svom djelu »Die 
Lehre von den Tonempfindungen« (pag. 158— 159. Braun- 
schweig_1870.); dr. L. Mandi (profesor Hygiene de la 
voix u parižkom konservatoriju) u svom djelu »Die Ge- 
sundheitslehre der Stimme« (pag. 26—35. Braunschweig 
1876.),i mnogi drugi stručnjaci i nestručnjaci. | 


IV. Kako postanu pievniprieglasi (Falsett-Tćne). 


Liscovius mnije, da prieglasi ili pretvoreni gla- 
sovi postaju, kada iz dušnika iztisnuti zrak ne prolazi kroz 
cielu zjalicu nego samo kroz dolnju polovicu. Tom prilikom 
zatvara se gornja polovina zjalice, zadnji krajevi glasiljaka 
približavaju se posvema, te pokriju tako polovicu zjalice. 


no NO 


Gottfried Weber, veli u svojoj razpravi » Dre 
menschliche Stimme eine physiologisch-akustische FHy- 
pothese«,') da prieglasi postaju time, što glasiljike samo 
djelomice zatrepte i to uzduž, ali ne kaže, kako se uz 
takvu priliku diele glasiljke na alikvotne čestice. 


Lehfeldt, učenik Ivana Millera uči: Prieglasi po- 
staju tim, što-od glasiljaka zatrepte samo prednji tanahni 
bridi a ne ciela glasiljka. 


Dr. Merkel pristaje _ uz Lehfeldta, no dodaje još i 
ovo, da se zjalica — izvodimo li naravske t.-j. prsne gla- 
sove — uz svaki glas za čas otvara, a uslied protustruje 
(recursije) zraka i zatvara, izvodimo li pako prieglasove 
da je zjalica vazda otvorena. Time što se uz naravske 
glasove za svakog drugog treptaja zatvara zjalica, dostaju 
se naravski glasovi resonance u dušniku i u cielom pr- 
sištu, pa su zato i punozvučni. Prieglasi ne mogu se tako 
razliegati kako naravski glasovi, jerbo je zjalica, kada se 
preglasuje, vazda otvorena, i jerbo ti glasovi dostaju reso- 
nance samo u dulcu (pisku) i u nuzprostorijama dulca. 
(Pag. 23). 

Dr. Mandi prisvojio je takodjer Lehfeldtovu te- 
oriju, no pridodaje, da je opazio, kada se izvode sitni 
prieglasi, da se spuštaju gornje glasiljike i osnova poklopca 
dušnikova na dolnje ili prave glasiljke. Time se zaprieči 
uztreptaj dolnjih glasiljaka cielom njezinom širinom i dulji- 
nom. Takova je prilika — veli Mandl — i na orguljskim 
jezičnim cievima, gdje se nalazi uz jezičac još i žica 
(drot), kojom se može zapriečiti uztreptaj jezičca cielom 
svojom dužinom. 


1) Štampana u prvom tečaju njemačkog glasbenog časopisa »Ca- 
Cilia« pag. 81—103. Mainz 1824. 

Zamminer veli: Izvodeć prieglase spuštaju se mi- 
šice tako na glasiljke, da mogu zatreptati samo nježni, 
prama zjalici stojeći bridi glasiljaka, a zrak da prolazi 
kroz zjalicu kao blago povjetarce. (Pag. 417). 

Helmholtz veli: Prieglasi postaju po svoj prilici 
time, što se sluzne kožice izpod glasiljaka povuku u kraj, 
čime bridi glasiljaka postaju oštriji, težina pako njihova 
treptećeg diela da postaje manja, a da pri tom ipak ne 
gube svoje pruživosti. (Pag. 159). | 


V. Moje mnienje o postanku sitnih i krupnih 
pievnih glasova u čovječjem grlu. 


Ja sudim, da glasovi razni po sitnini postaju u čo- 
vječjem grlu isto onako, kako postaju u svirali, gdje se 
mogu na jednoj te istoj cievi izvoditi razni glasovi, Du- 
šnik smatran sviralinom cievlju, a glasiljke piskom s je 
zičcima. Za proizvod glasa u glasbalima, u koja 'se zrak. 
uduva, vriedi akustični zakon, da silom izturani zrak za- 
trepti, a treptaji da udaraju na nutarnju ogradu cievi 
(RGhrenwinde) prije, nego što se glas porodi, sitnina glasa 
pako da je prema tome, kako je zračna stupina (Luftsiule) 
u cievi duga ili kratka. | 

Vriedi li to za sve svirale, dakle i za orguljske cievi, 
tada mora da vriedi i za čovječje pjevalo, koje je ta- 
kodjer sviraljka (Blasinstrument), jer u prirodnim zakonima 
nema iznimaka. ' 

U orguljskim cievima, od kojih svaka odaje samo jedan 
jedini glas, ovisi sitnina glasa o dužini cievi do onog 
mjesta, gdje zrak izlazi, to jest do cjevače (Pfeifenmaul). 

U sviralama kojim je samo jedna ciev, ali možemo 
na njima proizvoditi više po sitnini raznih glasova, ima 
u cievi zato rupica, da ju možemo začepivši rupice pr- 

stima skratiti ili produljiti. Začepiš li na svirali sve rupice 
prstima, a ostaviš samo dolnju otvorenu, trepećući zrak 
izaći će kroz otvorenu dolnju rupicu, zračna će stupina 
postati duga, a glas biti će krupan. Ostaviš li na dolnjem 
kraju cievi predzadnju rupicu otvorenu, biti će zračna 
stupina u cievi nješto kraća, jer će trepećući zrak prije 
izilaziti, a glas biti će nješto sitniji od prijašnjega: Za- 
čepiš li prstima sve rupice, te ostaviš samo gornju otvo- 
renu, biti će zračna stupina u cievi najkraća, a glas sitniji 
od svih ostalih glasova. 

Pc tom držim, da nisu glasiljke niti da je zjalica onaj 
faktor, koji u ljudskom grlu proizvodi po sitnini razne 
glasove, nego da je to jedino ciev dušnika. Jer da zrak 
u dušniku zaisto zatrepti kada pjevamo naravske glasove, 
posvjedočuje i sam Liskovius veleć: »Bei den Tčonen der 
Bruststimme, sowohl den hčhern als den tiefern, zeigt sich 
an den Stimmbindern ein starkes Erzittern, und diese zit- 
ternde Bewegung verbreitet sich durch die ganze Luft- 
rćhre, wie man durch die aufgelegte Hand deutlich fiihlen 
“ kann«. (Pag. 33). 

U cievi dušnika nema doduše takvih rupica, kakve 
su na svirali, kojima možemo ciev, dotično zračnu stupinu, 


produljiti ili skratiti, ali tih i ne treba, pošto je dušnik) 


podvržen njekoj vlasti, koja može zračnu stupinu dušnika 
po volji skratiti i produljiti, u ta je vlast pjevačeva volja 
i pjevačeva snaga. 

| Proces tvorenja raznih glasova u pjevalu po mom 
je sudu ovaj: Kada se tko priprema, da zapjeva, to udiše 
veću količinu zraka pa i većom snagom, nego ako ne 


pjevajuć ili ne govoreć obično udiše i izdiše. Ovaj većom 


snagom udisani zrak zatrepeće glasiljkama, koje pomažu 
da i ciela zračna stupina u dušniku trepeće. Hoće li sada 

pjevač da zbilja zapjeva, to iztisne trepećući zrak iz duš- 
nika kroz zjalicu, čime glasiljke na novo i još većma za- 
trepeću, a u taj tren zamnieva glas. Da glas izlazi po 
pjevačevoj volji sitan ili krupan, 10 on znajuć ili neznajuć 
skrati ili produlji zračnu stupinu u dušniku prema potrebi. 

Kome je do toga, da se o tom procesu sam osvje- 
doči, neka zapjeva najkrupniji glas, što mu grlo daje, pa 
.će opaziti, da onaj glas dolazi kao iz najdolnjega kraja 
dušnika, što ništa drugo ne znači, nego da je zračna stu- 
pina dušnika do mogućnosti produljena. Zapjeva li pako, 
najsitnijim glasom, što ga grlo smaže, opazit će, da ovaj 
glas dolazi kao iz najgornjega kraja dušnika, što opet s 
toga biva, jer je zračna stupina u dušniku do mogućnosti 
skraćena. 

Iz opisa pjevala znademo, da je dušnik pruživa ciev, 
koja se može produljiti i skratiti, a umjetnički pjevači — 
koji su u muževnoj dobi, dakle poslie mutacije počeli učiti 
pjevanje — opet znadu, da nisu mogli proizvesti toliko 
raznih glasova, koliko su mogli, kada su izvježbani bili. 
Svaka dugotrajna vježba povećava snagu i vještinu čo- 
vječju. U našem slučaju dotjerao je pjevač do toga, da 
je mogao dušnik svoj više raztezati i suziti nego prije, 
time pako postao mu je obseg grla (zaliha glasova) veći. 

Njeki basista Slavjanskove kapele pjevao je od Kontra- 
A, do jedanput podcrtanog de-a. Grlo danskog kapelnika 
Kaspara Foerstera obsizalo je tri oktave, od ve- 
likog A-a, do dvaput podcrtanog a-a. O pjevačici Cata- 
lanici tvrdi se dapače, da je obseg njezinoga grla obu- 
hvaćao tri i pol oktave. Ovi su dakle pjevači i pje- 
vačice imali toliko snage, da su zračnu stupinu dušnika 
produljili čak do ogranaka i u same ogranke svoga dušnika. 

Mnienje moje, da je dušnik onaj faktor, komu se ima 

pripisivati tvorenje raznih sitnih i krupnih pievnih glasova 
nalazim poturijene u ovdje naslikanom glasbenom nastroju. 1) 
Taj je nastroj obreo gosp. 
W. Bartmuss iz Bitterfelda u 
Pruskoj, te ga je nazvao Tonan- 
zeiger (označiteljem glasa). Na- 
stroj sastoji od četverouglaste 
male, pokrivene orguljske: cijevi, 
u koju se duva zrak kroz tanku 
ciev načinjenu od kaučuka. U 
sredini nastroja nalazi se. klip 
(vucanj,  stapalo,. Kolben) od 
pusti; klip se može pomaći više 
ii niže. Hoće li se označiti sta- 
noviti glas, to se pomakne (po- 
vuče) klip na onaj glas, koji 
je označen na vanjskoj ploći na- 
stroja desno i lievo slovima i kaj- 
dama, te se puše u pisak kaučuk- 
cievi. U taj tren zamnievati će že- 
ljeni glas, koji je po Zvuku nalik 
glasu frule.Klip označuje sa svojim 
zavinutim kovnim šiljkama na 
gornjem kraju ne samo glasove 
nego ujedno i dužinu trepećuće 
zračne stupine za svaki glas. 
Nastroj taj dokazuje neo- 
borivo, da čovječji dušnik ne 
treba rupica, kakve su u svirale, 


1) Ovdje velim nastroj (Werkzeug) a ne glasbalo (Musikinstru- 
ment), jer glasbalo je one, kojim se može glasbovati (musiziren), što 
se na nastroju ne može, imao nastroj samo jedan ili više glasova. 

da njima skrati i produlji zračnu stupinu u cievi, već 
da k tomu dostaje klip, koji ravna zračnu stupinu u du- 
šniku. Taj je klip pako, kako sam već prije rekao, pje- 
vačeva volja. Zrakom ili sapom može pjevač razpolagati 
kako hoće: može ga udisati ili izdisati malo ili mnogo, 
može ga tjerati kroz nos, kroz zube ili kroz usne tako, 
da izlazi samo postrance ili samo kroz mali otvor usana, 
(u sredini) kada zvižda itd. | 

Prispodabljajuć ustroj dušnika ustroju  Bartmussova 
nastroja, neće biti možda pretjerano, kada velim, da bi- 
smo mogli i na dušniku označiti ccielu skalu onih glasova, 
kojima dotični pjevač razpolaže. Što više, meni se čini 
da je to označila i sama priroda i to obručima dušnika. 


VI. Moji prigovori prijašnjim teorijama glede 
sitnine pievnoga glasa. : 


Ferreinova teorija, koja prispodablja glasiljke stru- 
nama glasbala, nije izpravna, pošto ne mogu glasiljke 
uslied svoje neznatne dužine proizvoditi dvadeset i više 
raznih poluglasova. Kada bi bile glasiljke recimo dva- 
deset milimetara duge, to bi dolazio na jedan polu- 
glas jedan, a na cieli glas dva milimetra. Ja mislim, da 
jedan poluglas do drugoga treba bezuvjetno veći razmak, 
nego što ga obuhvaća jedan milimetar. 

Tko u to ne vjeruje, neka uzme strunu, te neka ju s 
obe strane tako pričvrsti i nategne, da dobije dužinu od 
dvadeset milimetara, ili neka označi na hvataljci violine 
dvadeset milimetra, a onda neka pritisne strunu kojim 
alatom jedan milimetar širokim (jer prstne su jagodice za 
to preširoke), pa će se osvjedočiti, da je razmak od jednog, 
dva, tri, četiri... . milimetra premalen, da se mogu tvo- 
riti jedan, dva... . po sitnini razna poluglasa, 


Ako pako u obzir uzmemo jošte i četvrtglasove (des- 
cis, as-gis), koje mogu pjevači u _intonaciji razlikovati, 
tada bi iznašao razmak od jednog do drugog četvrtglasa 
samo pol milimetra. Može li to praktički glazbenik vjerovati ? 

Ali ako je već to nevjerojatno i gotovo nepojmljivo, 
što da istom kažemo o hypotesi, kojom se veli, da se 
glasiljke raztežu za krupnih glasova a suzuju za- sitnih ? 
Ta, gdje je ta sila i koje su one mišice u gljotu, koje 
bi bile tako jake, okretne i vješte, da svaki čas preuga- 
djaju te tobožnje strune, (glasiljke), to jest da ih čas na- 
pinju, čas popuste? To je tako nemoguće, da bi čovjek 
morao taj proces nazvati čudom svih nemogućnosti! U 
mojoj teoriji nema te nemogućnosti, pošto je dušnik u 
odrasla čovjeka 10—12 centimetara ili 100—120 milime-, 
tara dug, te bi po tom iznio razmak od jednog do drugog 
poluglasa 31/, —4 milimetra. Kada motrimo_ ustnu har- 
motiku, njezinu dužinu, količinu glasova i razmak od 
jednoga glasa do drugoga, vidit ćemo, da se _ moj račun 
slaže i s tim objektom. 

Ono, što veli Burdach, da sitnina glasa Ovisi 0. 
debljini cievi bud svirale bud dušnika, to vriedi samo 
za cieli niz glasova, recimo za jednu oktavu, ali ne 
za pojedine glasove, pošto se mogu na jednoj te 
istoj debeloj fruli, klarineti, ili na jednoj te istoj debeloj 
struni proizvoditi glasovi raznih sitnina. Tako može 
i.basista i tenorista izvoditi razne glasove, a da se vo- 
lumen dušnika ne mienja. Čovječji dušnik može se samo 
uzduž skratiti ili produljiti, ali se ne može po širini (deb- 
ljini) suziti ili razširiti, jer je ciev dušnika opasana kost- 
natimn obručima, koji nisu pruživi. : 

Debljina dušnika, svirale, struna ili žica odlučuje samo 
vod ili vrst grla ili glazbala. Frula ima, deblju ciev nego. 

piccolo, violoncello deblje strune nego violina, berde deblje 
žice nego tamburica-bisernica itd. Glasbala s debelim cievima 
ili debelim strunama spadaju u krupna glasbala (Bass- 
Instrumente), glasbala s tankim cievima ili tankim strunama u 
sitna glasbala (Discant-Instrumente). A tako je i sa čo- 
vječjim pjevalom. Basistu možemo obično spoznati već po 
vanjštini i razlikovati ga od tenoriste, jer je grkljan ba- 
siste širi (deblji) od grkljana tenoriste, što se vidi po jabučici 
na vratu. Ali ako i odaju glasbala s debelim cievima ili 
debelim strunama niz krupnijih glasova nego diskantna 
glasbala, to ipak nije svaki glas tog niza jednako 
krupan ili jednako sitan, 

Sitnina pojedinih glasova proizvedena jednim indi- 
vidumom (čovjekom ili glasbalom) ne potječe dakle od 
debljine cievi ili od debljine strune, već potječe 
od dužine zračne stupine ili od dužine strune, 
odnosno od sporih ili brzih treptaja. m. | 

Što tvrdi Liscovius, da sitnina pievnoga glasa po- 
staje prema tome, kako je .zjalica više ili manje otvorena, 
nikako ne stoji. Pogledajmo primjerice Panove svirale 
svaka je ciev jednako široko otvorena, a ipak odaju razne 
glasove, i to kratke cievi sitne, a duge krupne glasove. 
Isto to nalazimo i. na limenim glasbalima, primjerice na 
krilatom rogu, s kojim se mogu proizvoditi glasovi razne 
sitnine, a da trubilo (Schallbecher) ostaje jednako široko 
otvoreno. Ja imadem dvie proste svirale jednake dužine i 
jednake debljine, samo su na jednoj svirali vrtnice (rupice) 
veće nego na drugoj, a ipak odaje jedna i druga svirala 
na istoj rupici posve jednake glasove. 

Manji ili veći izlaz glasa  (zjalica, rupice) ne može 
dakle biti uzrokom raznoj sitnini glasa. I glasoviti akusti- 
čar dr. Chladni, koji je prije Liscoviusa tu hypo- 

tesu razglabao, nije u nju pravo vjerovao, veleći: »Es ist 
fast unbegreiflich, wie viele Verinderungen des Tones bei 
einer so geringen Verinderung dieser Oeffnung (zjalice), | 
welche hčchstens '/,o_Zol (25/,) milimetra) betrigt, stat- 
finden konnen«. 1) 

I uz Miillerovu teoriju ne mogu pristati, koja pri- 
spodablja glasiljke jezičcu u orguljskoj cievi, ili jezičcu 
ustne harmonike ili physharmonike. Istina je, da je glas 
tim sitniji, čim je jezičac u tim glasbalama kraći, a tim 
krupniji, čim je jezičac duži, ali pri tom obćem akustičnom 
zakonu treba pomisliti, da svaki jezičac spomenutih glas- 
bala odaje samo jedan glas, dočim bi imale glasiljke 
proizvoditi po sitnini nogo raznih glasova. Pitam 
zato: Ako ne možemo pomoćju ma kakva mehanizma svaki 
čas skratiti ili produljiti jezičac, da pronosi drugi glas, 
kako mogu to glasiljke? — Ne da se ni pomisliti, da 
imade u grkljanu takvih mišica, koje bi kadre bile, recimo 
u jednoj sekundi produljiti ili skratiti glasiljke dvadeset i 
četiri puta, pjevači i pjevačice pako mogu u jednoj sekundi 
izvoditi toliko, pa i više po sitnini raznih glasova. 

Još nješto. Uvjet je, da jezičac bude sa triju strana 
posvema prost od svakog dodira s drugom tvari, jer inače 
ne može da pravilno zatrepeće, kako je evo ovdje vidjeti :*) 

*) A) Kada jezičac miruje. 


 Jezičac privezan ma dva kraja, ne može da sav zatrepti. 
Kako će dakle ciele gane ABEpENa pan na tri 


*54) Dr. Chlauni »Akustik« S. 68. Leiprie 1802, 

kraja? Tuj mogu samo bridi zatrepetati, a ne ciele gla- 
siljke. Po tom se vidi, da se glasiljke nikako ne mogu 
pristodobiti jezičcima prije spomenutih glasbala. Bolje bi 
se dao prispodobiti jezičcu poklopac dušnika, jer je 
ovaj samo na jednom kraju privezan te jezičcu dosta sli- 
čan. Radi te sličnosti nazivlje hrvatski narod taj poklopac 
i jezičcem, Nema ni najmanje sumnje da poklopac dušnika 
zaisto i zatrepti, kada je struja zraka nješto jača nego 
uz obično disanje. To potvrdjuje i Liscovius veleć: 
»Durch starkes Anblasen gerith auch der Kehldeckel in 
Vibrirung, ohne jedoch einen Ton von sich zu geben.« 
(Pag. 34). 

B) Kada jezičac zatrepeće. 


Kada dakle poklopac dušnikov, u kojega su svi uvjeti 
kovnih jezičaca, zaisto zatrepti a ipak ne zamnieva, kako 
će glasiljke, u kojih tih MjeH nema, proizvoditi silesiju 
raznih glasova? 

Od sviju pisaca, koje sam čitao, našao sam samo u 
jednoga izjavu, koja se njekako slaže s mojom teorijom, 
premđa se ni on jasno izjavio nije. To je pisac članka 
»Akustik«e u Bernsdorfovom »Neues Universal-Le- 
zikon der Tonkunst« (Dresden 1856). On piše: >»Bei 
Blasinstrumenten, Orgelpfeifen etc. wie bei der menschli- 
chen Stimme sind es schwingende Luftsiulen, die selbst 
t&nen«. (Pag. 120). 

Sve ono, što ja mislim o postanku sitnih i krupnih 
pievnih glasova, dade se svesti na ovo: Dušnik je onaj 

faktor, koji tvori sitne i krupne glasove i to sgušćivanjem 
(sbijanjem) i razrjedjivanjem (raztezivanjem) zraka. Trepe- 
ćući sgušteni zrak daje sitne glasove, jer je zračna stupina 
kratka, te takvom zatrepti brže; razrjedjeni zrak daje 
krupne glasove, jer je zračna stajina duga, te takvom 
zatrepti polagano. | m | 

Za sguštivanje zraka u dušniku treba pjevač dosta 
snage, a zato se mora i jako napinjati,: kada zapjeva 
vrlo sitne glasove. Za razrjedjivanje zraka u dušniku ne 
treba pjevač toliko snage koliko za sgušćivanje, ali zato 
sustaju mu opet pluća više nego pronoseć sitne glasove. 
Svaki čovjek razpolaže naime samo stanovitom količinom 
zraka, te se zato _ moraju pluća neobično raztezati, da 
smažu toliko daha, koliko je potrebno za izvadjanje vrlo 
krupnih glasova. Poznato je, da pjevač ne može vrlo krupne 
glasove dugo duljiti, jer mu nestaje sape. Kada bi ovo 
duljenje ovisno bilo od glasiljaka a ne od zračne stupine 
dušnika, to ne znam razloga, zašto ne bi mogle glasiljke 
polagano i dugo trepetati, kada zrak dugo i Bone 
na njih duva ? 

Glavno je dakle pitanje za moju jeca da li može 
pjevač po volji razpolagati dahom, to jest da li može 
zračnu stupinu u dušniku čas skratiti, čas produljiti » Ja 
sudim da može. Ta, kada tvrde prije spomenuti fiziolozi, 
da su one u grkljanu sakrivene i vrlo male _mišice, koje 
pokreću glasiljkama, pokorne sluge pjevačeve volje, zašto 
to ne bi mogao biti i dah i disanje, u kojem se čovjek 
neprestano vježba od poroda do smrti ? 

Materijal ili substanca cievi nit pomaže nit odmaže 
sitnini glasa. Cievi napravljene od drva, stakla, olova, žute 
mjedi, kože, kaučuka ili kartona pronose uz jednaku dužinu 
cievi, t. j. uz jednaku dužinu zračne stupine, uviek isti 

glas. Materijal _cievi, ustroj i kakvoća resonatora (u čovje- 
čjem -su pjevalu resonatori: ustna 1 nosna šupljina) utiču 
samo na zvuk ili karakter glasa. 

Glasnome ili tihome zamnievanju (forte i piano) stru- 
nila povod je jače ili slabije udaranje ili jače ili slabije 
gudjenje u strune, u: sviraljkama i u čovječjem pjevalu, 
jača ili slabija struja zraka. 


VII. Moji nazori o postanku prieglasova 
| (Falsett- 16ne). 


Po mom sudu stvarajuć srečanje: zatrepeću (kako 
i Weber tvrdi) samo čridi glasiljaka, a s njimi skupa 
zatrepeće i zračna stupina dušnika ali samo djelomice. 

Razlika je izmedju Weberove i moje predpostave ta, 
što Weber mnije, da same glasiljke proizvadjaju razne 
sitne i krupne glasove, dočim ja mnijem, da je to posao 
zračne stupine dušnika. 

Način, kako mogu glasiljke trepetati samo djelomice 
tumačio je po mom sudu najbolje Zamminer i dr. 
Mandi. Ova dvojica uče naime, da se gornje ili neprave 
glasiljke u smjer stvaranja prieglasova spuštaju na dolnje 
ili prave, a pošto su gornje glasiljke uže od dolnjih, 


to zatrepeću — uslied toga, što se gornje uže glasiljke 
spuštaju na Bolje šire — samo oštrice dolnjih _gla- 
siljaka. 


Da stvarajuć prieglase zatrepeće zračna stupina 
dušnika samo djelomice, zaključujem po postanku flage- 
oletnih glasova na onim glasbalima, koja se gudalom 
gude. Postanak tih. flageoletnih glasova tumače akustičari 
ovako: kada se gola struna ili struna hvatanjem skraćena 
lako dotakne _prstnom jagodicom lieve ruke tako, da prst 

ne pritisne strunu do hvataljke (Griffbrett), to jest da 
struna ne dodirne hvataljku, te se oštro zagudi, tada se 
dieli struna uzduž u alikvotne dielove, a glas postaje 
(kako se već struna_ hvata) za oktavu ili za duodecimu 
sitniji. 

Tako mislim da postaju i pievni prieglasi dieleć 
zračnu stupinu dušnika na alikvotne dielove. 

Kako violinista treba samo malo snage, da proizvodi 
flageoletne glasove, tako i pjevač, kada proizvodi prie- 
glase. Znademo iz prakse, da se pjevač mnogo više napinje, 
kada zapjeva naravske (prsne) sitne glasove, nego 
kada zapjeva mnogo sitnije prieglase. Uzrok je tomu 
manjem naporu za prieglase, što pjevač ne treba za prie- 
glase sbijati (komprimovati) zračnu stupinu, pošto prieglase 
izvodi na nižem a ne na gornjem kraju dušnika. Isto 
tako biva i za tvorenja flageoletnih glasova na violini, 
jer time što strune samo lako dodirnemo, zamnieva pri- 
mjerice na ge-struni tamo, gdje hvatamo glas. ** (jedanput 
podbrisana kajda ce), flageoletni glas & (dvaput podbrisana 
 kajda 'e). 

Čovječje pjevalo ne može se doduše prispodobiti kojem 
strunilu, ali postanak flageoletnih glasova osniva se na 
ob ćem akustičkom zakonu, a zato sudim, da taj zakon 
mora vriediti i za stvaranje pievnih prieglasa. 1 
zaisto nalazim to potvrdjeno u svirali, koja je po svom 
ustroju bliže čovječjem pjevalu nego ma koje strunilo. 
— Kada naime pušemo u sviralu oštro 1 gurimice (stoss- 
weise), to zamnieva od dotičnoga glasa gornja kvinta, ili 
gornja duodecima, (kako se već brže i oštrije puše), pri- 
mjerice: mjesto će zamnieva £ ili & Ove sviraline prie- 
glase ne zovu akustičari niti prieglasima niti flageoletnim 


glasovima, nego sazvučnim gornjim glasovima 


(harmonische Obertčne), jer se od njih može tvoriti skupa s 
temeljakom (Grundton) sazvuk (Akkord). Ali naziv ne odlu- 
čuje tuj ništa, niti zvuk tih glasova, nego odlučuje način nji- 
hova postanka. Glede postanka sazvučnih gornjih 
glasova svirale uče pako akustičari, da postaju time, što 
se uslied oštrog i gurimičnog puhanja u sviralu, diele 
zračna stupina u cievi na više odsjeka, koji su odsjeci 
razstavljeni mrtvim čvorištem (ruhenden  Knoten- 
punkt, Schwingungs-Knoten). Mrtvo to čvorište nastaje 
pako tim, što se trepećući zračni valovi negdje u cievi 
zaustave. Svaki trepećući zračni val mora naime u cievi 
prevaliti put od jednoga kraja cievi do drugoga kraja i 
natrag, bila ta ciev kako mu drago duga. Pušemo li po 
tom gurimice u ciev, to naidje drugi trepećući val na 
prvi val već na polovini ili na četvrtini puta. Tamo 
gdje se valovi sukobe, postaje mrtvo čvorište, a drugi 
se val umah povrati od čvorišta, ne iduć do drugoga 
kraja cievi. Time se skrati zračna stupina ili zračni val, 
a glas postaje za toliko i toliko sitniji, nego što bi bio, 
da val nije naišao na mrtvo čvorište. 


Pitat će možda tko, da li mora i pjevač iztjerati 
zrak iz dušnika oštro i gurimice, kada hoće da stvara 
prieglase? — Ne mora. Taj posao obavljaju glasiljke, koje 
zatrepeću uz prieglase samo svojim oštricama i to radi svoje 
tvrdoće (prema cieloj širini glasiljaka) gurimice i oštro. 

Tako si tumačim ja postanak sitnih i krupnih pievnih 
glasova i pievnih prieglasova. | 

Što su drugi drugčije tumačili postanak tih glasova, 
potječe odtuda, što nisu priznali čovječji dušnik faktorom 
za proizvadjanje sitnih i krupnih glasova, već su ga smatrali 
samo spremnjakom zraka i resonatorom. 


ME am 


«Jesam li. u-toj stvarr pogodio :pravo Ali .gisam“ po- 
“godio, o tom meka: swde u prven redu: naši“ domaći 


stručnjaci 
U to ime pako još jednom molim, da bi -se učena 


gospoda izvoljela čim prije uzmognu | mjajit o toj mojoj 
*tevriji. a 


U Zagrebu dne 20. listopada 1895. 

